[bookmark: _heading=h.unr75ymlzknj]Vil du ha med deg noen når vi snakker sammen? 

Det er viktig for oss at du føler deg trygg når vi snakker sammen. Derfor kan du ta med deg en voksen du stoler på, når du skal snakke med oss. Vi kaller dette for en tillitsperson. 
[bookmark: _heading=h.g15j6hh6s1w4]Hvem kan du ta med deg?
Tillitspersonen din kan for eksempel være en lærer, en trener eller en annen over 18 år som du stoler på. Denne personen skal være med som en støtte for deg, slik at du får sagt det du har lyst til å si. Tillitspersonen må vise politiattest til oss i barnevernet. 

Det er bare du og ikke foreldrene dine som velger hvem som skal være din tillitsperson. Du kan ikke velge en av foreldrene dine som tillitsperson. 
[bookmark: _heading=h.scu8xmq99nnm]
Tillitspersonen har taushetsplikt
Tillitspersonen din har taushetsplikt og må signere en taushetserklæring på at hen ikke skal fortelle andre om det vi snakker om. 


